Media-entrepreneur Matthew Buckland sterf op 44 | Netwerk24
Media-entrepreneur Matthew Buckland sterf op 44
Deur Ané van Zyl 23 April 2019 16:16
Matthew Buckland (44), ’n Suid-Afrikaanse internet-entrepreneur en sakeman, is Dinsdag dood.
Matthew Buckland (45) Foto: Twitter
Buckland het die digitale agentskap en uitgewer Creative Spark gestig, en was voorheen hoof van Mail&Guardian se aanlyn afdeling.
Hy het Mail&Guardian se nuus- en meningsplatform, Thought Leader, gestig terwyl hy die digitale besighede van die koerant bestuur het.
Ná sy tyd by Mail&Guardian het Buckland ’n afdeling by News24.com, gestig, genaamd 20fourlabs.
Luidens berigte het Buckland aan kanker gely, en het daaroor geskryf in ’n ongepubliseerde boek wat hy onlangs afgeteken het.
Buckland se ouers is Andrew en Janet Buckland – twee prominente Suid-Afrikaanse akteurs en teaterskeppers. Hy is hul oudste seun.
Buckland het joernalistiek aan Rhodes-universiteit in die Oos-Kaap studeer en daarna in Londen gaan werk.
Buckland, wat saam met sy gesin in Kaapstad gewoon het, laat sy vrou, Bridget, en twee dogters agter.
“Matt se dood is ’n groot skok vir ons almal. Ons het nie net ons stigter nie, maar ook ’n vriend, verloor,” sê Cobus Heyl, direkteur van Burn Media wat deur Buckland gestig is, in ’n huldeblyk op ventureburn.com.
Ons dink aan Bridget, die kinders en sy wyer familie in hierdie tyd.
“Matt is ’n gerespekteerde man wat aktief bygedra het tot Burn Media Group. Dit sluit die onlangse bekendstelling van nuwe webwerwe in, waarop hy baie trots was. Dit is ’n bewys van sy toewyding aan die besigheid,” sê Heyl.
“Ons dink aan Bridget, die kinders en sy wyer familie in hierdie tyd. Hulle was Matt se lewe. Ons harte is by hulle.”
Trevor Ncube, bekende Zimbabiese media-entrepreneur, sê op Twitter Buckland het hom aan die internet bekend gestel.
“Ek sien uit om jou boek te lees,” sê Ncube.
oh @matthewbuckland. Who will I discuss IPOs and startups valuations with now? No more calls to ask me to come back to @memeburn and jokes of how its all grown up now. I will miss you terribly my friend. Rest now. ?? #RIPMatthewBuckland pic.twitter.com/hhrymkb8hT
My heart is hurting! You'll be sorely missed by all. It was an honour to work with you & learn from you. One of the best MD's I've worked for in my career.
I'll leave you with the last words you said to me; "You were one of the greats!"
— TheOneK (@1karlien) April 23, 2019
Meer oor: Entrepreneur | Media
Talle dood in KZN-oorstromings
Fietsryer vereer wat doodgery is
Man in ongeluk dood; polisie vra hulp